CELEX: 62014TN0764
Language: et
Date: 2014-11-14 00:00:00
Title: Kohtuasi T-764/14: 14. novembril 2014 esitatud hagi – European Dynamics Luxembourg ja Evropaïki Dynamiki versus komisjon

26.1.2015   
            
            
               ET
            
            
               Euroopa Liidu Teataja
            
            
               C 26/38
            
         14. novembril 2014 esitatud hagi – European Dynamics Luxembourg ja Evropaïki Dynamiki versus komisjon
   (Kohtuasi T-764/14)
   (2015/C 026/49)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid M. Sfyri ja I. Ampazis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 5. septembri 2014. aasta otsus Ares(2014) 2903214, millega komisjon lükkas tagasi hagejate pakkumuse piiratud hankemenetluses EuropeAid/135040/C/SER/MULTI;
            
         
               —
            
            
               ennistada endine olukord;
            
         
               —
            
            
               mõista hagejate kõik kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad järgnevad väited.
   Hagejate hinnangul tuleb vaidlustatud otsus ELTL artikli 263 alusel tühistada järgmistel põhjustel.
   
                
            
            
               Esiteks kontrolliti osalejate kogemusi lepingu sõlmimise menetluse käigus, kuigi neid oli kontrollitud juba eelvaliku etapil.
            
         
                
            
            
               Teiseks rikkus komisjon kohustust põhistada oma otsust, kuna ta esitas ebapiisavad selgitused hagejate tehnilise pakkumuse hindamise kohta ega edastanud kõiki andmeid edukaks tunnistatud konsortsiumi koosseisu ja hinnapakkumuse oluliste aspektide kohta.
            
         
                
            
            
               Kolmandaks on komisjon hagejate tehnilise pakkumuse hindamisel teinud mitu hindamisviga, rikkudes samal ajal ka osalejate võrdse kohtlemise põhimõtet.
            
         
                
            
            
               Neljandaks on komisjon rikkunud finantsmäärust ja selles sätestatud läbipaistvuse põhimõtet.